Надежда Захариева
Още се мъча…

chitanka.info

Още се мъча да оправдая

кривата дума, дето ми каза.

Още се мъча, ала си зная —

всичката мъка ще е напразна.

Разумът тъкмо в нещо се хване,

чувствата минат, та всичко сринат.

И си остава в мен тая рана —

несмъртоностна, но нелечима.

Плаче душата — пукната стомна.

Аз я залепям — тя знае само:

длъжен е, трябва всеки да помни —

казана дума — хвърлен камък!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.